kalixlouiis/myanmar-wikipedia-corpus huggingface dataset:
thumb|ထိပ်တင်ဆန်း ထိပ်တင်ဆန်းသည် မန္တလေးမြို့မ အပျော်တမ်း တူရိယာ အဖွဲ့အသင်းကြီး၏ မန်နေဂျာအဖြစ် တာဝန်ထမ်းဆောင်ပြီး ပင်တိုင်အဆိုတော်တစ်ယောက် ဖြစ်သည်။
ထိပ်တင်ဆန်းသည် မန်းစည်ပင်တေးဂီတကိုလဲ စတင်တည်ထောင်ခဲ့သူဖြစ်ပြီး ဂီတမှူးအဖြစ် တာဝန်ထမ်းဆောင်ခဲ့သည်။
မြန်မာနိုင်ငံဂီတအစည်းအရုံး(မန္တလေးတိုင်း)တွင်လဲ တိုင်းတွဲဖက်အတွင်းရေးမှူး တာဝန်ထမ်းဆောင်လျက်ရှိသည်။
မြို့မနှင့်အတူ စီးရီးများစွာထွက်ရှိခဲ့ပြီး ပရိသတ်အကြိုက် သီချင်းများစွာ သီဆိုခဲ့သူလဲ ဖြစ်သည်။
သူ၏စတိုင် မန္တလေးတွင် ထိပ်တင်ဆန်းအား တွေ့လိုက်လျှင် သူ၏ ဝတ်စားပုံသည် သူများနှင့်မတူ တမူထူးခြားနေ၏။
ဘိတ်သိပ်ဆရာ မင်္ဂလာဆောင် သွားမည့်ပုံစံနှင့် တူနေသည်။
တစ်ခါတစ်လေ ထိုအဝတ်အစားများနှင့် စက်ဘီးစီးပြီးသွားတာ တွေ့ရတတ်သည်။
မြန်မာဆန်လှသည်။
အလှူများ၊ မင်္ဂလာဆောင်များတွင် မြန်မာသီချင်းများကို ပိုင်ပိုင်နိုင်နိုင် ဆိုနိုင်သည်။
ဘဝနိဂုံး ၂၀၀၉-ခုနှစ်၊ ဇူလိုင် ၁ဝရက် မွန်းလွဲပိုင်း မန္တလေးမြို့ နန်းတော်ရှေ့ရှိ နေအိမ်တွင် ကွယ်လွန်ခဲ့သည်။
ကွယ်လွန်ချိန်မှာ အသက် (၆၃)နှစ်ရှိပြီဖြစ်ပြီး သမီးငယ်တစ်ဦး ကျန်ရှိခဲ့သည်။
ကွယ်လွန်ချိန်အထိ အနုပညာတာဝန်များကို ထမ်းဆောင်ခဲ့ပြီး မန်းစည်ပင်တေးဂီတက အနားယူပြီးနောက်တွင် မြို့မအသင်းကြီးမှာပင် တစ်စိုက်မတ်မတ် ပါဝင်လှုပ်ရှား ဆောင်ရွက်သွားခဲ့သည်။
တက္ကသိုလ် ထွန်းနောင် (၁၉?? - ၂၀၀၉) သည် မြန်မာလူမျိုး သွားဆရာဝန်၊ တေးရေးနှင့် အဆိုတော် ဖြစ်သည်။
ကိုယ်ရေးအကျဉ်း ၁၉၇၁ ခုနှစ်တွင် မြန်မာ့ရိုးရာ တေးဂီတနယ်ပယ်မှ " မာမီရယ် ရှာပေးကွယ် ရည်းစားလိုချင်တယ်" ဟူသော လူတစ်ဦးတစ်ယောက်၏ စိတ်ခံစားမှုကို တိုက်ရိုက်ဖော်ပြသည့် တေးသီချင်း အမျိုးမျိုးကို တက္ကသိုလ်ထွန်းနောင်က ခေတ်ပေါ်တေးဂီတ အသွင်ဖြင့် လူထုကို မိတ်ဆက်ပေးခဲ့သည်။
ပထမဦးဆုံး တေးသီချင်း အခွေတွင် အဆိုတော်၏ အမည်ကို ရေးသားမထားခဲ့ပေ။
နောက်ပိုင်းနှစ်များတွင်မူ အဆိုတော်၏ ဂီတမိတ်ဆွေ အကော်ဒီယံအုန်းကျော်၏ အကူအညီဖြင့် ကံ့ကော်တော တေးသံသွင်း စတူဒီယိုမှ တေးသီချင်းခွေများကို တရားဝင် ဖြန့်ချိခဲ့သည်။
သူ၏ နမူနာအတိုင်း ထိုတေးသံသွင်းနှင့်ပင် တက္ကသိုလ် အေးမောင်(ရယ်ဂျီ ဘဦး)၊ ကံ့ကော်တော မျိုးအောင်၊ ပလေးဘွိုင်း သန်းနိုင်၊ မြန်မာပြည် သိန်းတန်၊ စိန်လွင်(အဆိုတော်)၊ မင်းမင်းလတ် ၊ ဗစ်တာခင်ညို၊ ဘိုဘိုဟန် အစရှိသော အခြားသော မျိုးဆက်သစ် နာမည်ကြီး အဆိုတော်များလည်း ထွက်ပေါ်လာခဲ့သည်။
တက္ကသိုလ်ထွန်းနောင်|thumb တက္ကသိုလ်ထွန်းနောင်သည် ဂီတဝေဖန်ရေးနှင့် ပတ်သက်သည့် ဆောင်းပါးအနည်းငယ်လည်း ရေးခဲ့ဖူးသည်။
သူသည် သွားဘက်ဆိုင်ရာ တက္ကသိုလ် ကျောင်းသားဟောင်းလည်း ဖြစ်သည်။
တက္ကသိုလ်ထွန်းနောင် ရေးခဲ့သောဆောင်းပါးတစ်ပုဒ်|thumb ၁၉၇၂-ခုနှစ်လောက်တွင် မြန်မာနိုင်ငံ၌ လျှပ်စစ်တေးဂီတကို အခြေခံသည့် စတီရီယိုတေးသမားများ၏ သီချင်းများ ဈေးကွက်တွင် အပြိုင်အဆိုင် ထုတ်လုပ်လာကြသည်။
နာမည်ရပြီး စတီရီယိုခေတ်ဦး အဆိုကျော်များ၊ နောက်ထပ် တိုးဝင်လာကြသည့် အဆိုသမားများ၊ ရုပ်ရှင်မင်းသား အဟောင်း အသစ်များပါ ပါဝင်လာတော့သည်။
ထိုအချိန်က သူ့တေးများသည် အောင်မြင် လက်ခံကြ၍ စတီရီယိုတေး ခေတ်ဦးတွင် နေရာကောင်း တစ်နေရာရခဲ့သည်။
တက္ကသိုလ်ထွန်းနောင်သည် စတူဒီယိုခေတ်၏ လမ်းပြဦးဆောင်သူဟု ပြောလျှင် ရသည်။
၁၉၇၃-ခုနှစ်တွင် စတီရီယိုတေး လောကသည် ဂီတဈေးကွက်တွင် တက္ကသိုလ်ထွန်းနောင်ချည်းပဲ နီးပါး နေရာရခဲ့သည်။
ဆန်းသစ်မှုကို ကြိုက်သော ပရိသတ်ကြီး၏ အသိအမှတ်ပြုမှုကို ခံရသည်။
သို့သော် လွတ်လပ်ရေး ရပြီးကတည်းက ဈေးကွက်တစ်ခုလုံး နီးပါးကို ရရှိထားသော မြန်မာသံ ဂီတသမားများအတွက် အခက်ကြုံရသည့် ကာလတစ်ခု ဖြစ်ခဲ့သည်။
မြန်မာသံစဉ်များ ပျောက်ကွယ်သွားမလား ထင်ရလောက်အောင် ဖြစ်လာခဲ့သည်။
ထို့ကြောင့်လည်း အရိုးစွဲဝါဒသမားများက ကမ္ဘာကြီးနှင့် တပြေးညီ ဖြစ်ထွန်းခဲ့သော မြန်မာပေါ့ပ်ဂီတသမားများကို “သရုပ်ပျက်ဂီတ”ဟု ကင်ပွန်းတပ်ပြီး ကျယ်ကျယ်လောင်လောင်၊ ပေါ်ပေါ်ထင်ထင် တိုက်ခိုက်လာကြပါ တော့သည်။
တက္ကသိုလ်ထွန်းနောင်သည် အရေးကောင်း၊ အဆိုကောင်း၍ တေးချစ်ပရိသတ်ကြား နာမည်ကြီးရသလို သည်းသည်းမည်းမည်း တိုက်ခိုက်သူတွေကြောင့်လည်း နာမည်ဆိုးနှင့် ကျော်ကြားသလို ဖြစ်ခဲ့သည်။
၁၉၇၃-ခုနှစ်၊ ဒီဇင်ဘာလတွင် ပြုလုပ်မည့် ဆန္ဒခံယူပွဲအတွက် မြန်မာတစ်ပြည်လုံးအနှံ့ စည်းရုံးလှုံ့ဆော်ရာမှစ၍ စတီရီယိုသမားများသည် နေရာတခု ရခဲ့သည်။
သူ့ခေတ်က လူကြီးတော်တော်များက လက်မခံကြပါ။
စာရေးဆရာများ၏ ဝေဖန်မှုကိုလည်း ခံခဲ့ရ၏။
ထိုစဉ်က စတူဒီယိုတေးကို လက်သင့်မခံသေး၍ ပျဉ်းမနားနှစ်ကျိပ်ရှစ်ဆူပွဲတွင် လှည့်လည်သီဆိုခဲ့ရာ၌ ခဲများ၊ ပြောင်းဖူးရိုးများနှင့် ပေါက်ခံရဘူးသည်။
နောက်နှစ်များတွင် ရုပ်ရှင်မင်းသား ကျော်ဟိန်းလည်း သူ့လိုပင် ဖြစ်ခဲ့ဘူးသည်။
(မေယာအမ်တီ) ထင်ရှားသော သီချင်းများ ခေါင်းစဉ်တေးရေးတေးဆိုမှတ်ချက်ရည်းစား လိုချင်တယ် နိုင်ဇော်။
"ဂီတအနုပညာရှင် ဆရာဝန်များ"။
ရုပ်ရှင်တေးကဗျာ ရသစုံမဂ္ဂဇင်း။
အတွဲ ၂၂၊ အမှတ် ၇။
၂၀၀၈၊ ဇူလိုင်။
တက္ကသိုလ် ထွန်းနောင်တက္ကသိုလ် ထွန်းနောင်ဟိုဘက်ခြံက ကောင်မလေးတက္ကသိုလ် ထွန်းနောင်တက္ကသိုလ် ထွန်းနောင်ချစ်ချစ် ဒါလင်တက္ကသိုလ် ထွန်းနောင်တက္ကသိုလ် ထွန်းနောင်ညိုချောတက္ကသိုလ် ထွန်းနောင်တက္ကသိုလ် ထွန်းနောင်ထဘီစိမ်းစိမ်းလေးတက္ကသိုလ် ထွန်းနောင်တက္ကသိုလ် ထွန်းနောင်လှည်းဘီးမျက်မှန်တက္ကသိုလ် ထွန်းနောင်တက္ကသိုလ် ထွန်းနောင်ဆံတိုကလေးထားတာ ညီမလေးတို့ မှန်တယ်တက္ကသိုလ် ထွန်းနောင်တက္ကသိုလ် ထွန်းနောင် ဘဝနိဂုံး အသက် ၆၄ နှစ်အရွယ်၌ နှလုံးရောဂါဖြင့် ရန်ကုန်မြို့၊ သုခကမ္ဘာ အထူးကုဆေးခန်း၌ ၂၀၀၉ ခု၊ အောက်တိုဘာလ (၇)ရက်၊ ည ၈ နာရီတွင် ကွယ်လွန်သည်။
ကွယ်လွန်ချိန်တွင် သမီးတစ်ဦး၊ ကွာရှင်းပြီးဇနီး နာမည်ကြီး အငြိမ့်မင်းသမီးနှင့် ရုပ်ရှင်မင်းသမီးကြီး စံရှားတင် ကျန်ရစ်ခဲ့သည်။
မင်းမင်းလတ် 150px|မင်းမင်းလတ် မွေးသက္ကရာဇ် ၁၉၄၈ခုနှစ်၊ စက်တင်ဘာလ (၁၁)ရက်နေ့ ငယ်အမည် မာရှယ်လ် Marshal မိဘအမည် ဦးခင်မောင်လတ် + ဒေါ်ခင်အေးလတ် မွေးရာဇာတိ ရန်ကုန် နိုင်ငံ25px မြန်မာအလုပ်အကိုင် စတီဒီယို အဆိုတော်ထင်ရှားကျော်ကြားမှု စတီဒီယိုခေတ်ဦး အဆိုကျော်ကိုးကွယ်သည့်ဘာသာ ဗုဒ္ဓဘာသာ မင်းမင်းလတ်သည် မြန်မာ စတီရီယိုခေတ်ဦး အဆိုကျော်တစ်ယောက် ဖြစ်သည်။
စတီရီယိုတေးဟု ခေါ်နေကြသော ဂီတသစ်သည် (၁၉၆၉/၇၀) ခုနှစ်က စတင်ခဲ့၍ (၂၀၂၀) ခုနှစ်တွင် နှစ်ပေါင်း (၅၀)အကျော် ရောက်လာခဲ့ပြီ ဖြစ်သည်။
သမရိုးကျသံစဉ်များနှင့် ရိုးအီထပ်နေသော တေးသွားတွေအကြားမှာ ခေတ်မီဆန်းသစ် တီထွင်ချင်သော လူငယ်များ၊ ကမ္ဘာကို မျှော်ကြည့်ချင်သော လူငယ်များသည် နိုင်ငံတကာ တေးသွားသံစဉ်များနှင့် သီဆိုခဲ့ကြသည်။
ဂီတသစ်ကို စတင်လမ်းဖောက်သူမှာ ဆေးကျောင်းသား မောင်ထွန်းနောင် (တက္ကသိုလ်ထွန်းနောင်)ဖြစ်သည်။
သူ့နောက်တွင် ထပ်ကြပ်မကွာလိုက်ပြီး လမ်းဟောင်းကြီးကို ခုတ်ထွင်ရှင်းလင်း၍ လမ်းသစ်ဖောက်ခဲ့သူမှာ မင်းမင်းလတ် (ခေါ်) မာရှယ်လ် Marshal ဟူသော လူငယ်တစ်ယောက်ပင် ဖြစ်သည်။
မင်းမင်းလတ် (ခေါ်) မာရှယ်လ် Marshal ကို ရုပ်ရှင်လုပ်ငန်းညွှန်ကြားရေးမှူး ဦးခင်မောင်လတ် နှင့် ဒေါ်ခင်အေးလတ်တို့က ၁၉၄၈ခုနှစ်၊ စက်တင်ဘာလ၊ (၁၁)ရက်နေ့ တွင် ရန်ကုန်မြို့၌ မွေးဖွားခဲ့ပြီး မွေးချင်း ၄ယောက်အနက် အကြီးဆုံးသား ဖြစ်သည်။
အဘိုးဖြစ်သူမှာ မြန်မာပြည်တွင် ပထမဆုံး ရုပ်ရှင်စလုပ်သူ ရုပ်ရှင်ဖခင်ကြီး လန်ဒန်အတ် ဦးအုန်းမောင် ဖြစ်သည်။
သီချင်းသီဆိုမှုကို ငယ်ငယ်လေးထဲက ဝါသနာပါကာ၊ မိဘပေးသော မုန့်ဖိုးလေးများစုပြီး သီချင်းစာအုပ်ထုတ်သည်။
ရရှိသည့်အမြတ်ကိုစု၍ သီချင်းရေးဆရာများကို သီချင်းအပ်ကာ (၁၉၇၁)ခုနှစ်တွင် ဦးဘသိန်း တေးသံသွင်းတွင် တစ်ရက်ထဲနှင့် အသံသွင်းခဲ့သည်။
သီချင်းဆယ်ပုဒ် အသံသွင်းခဲ့ပြီး တစ်ပုဒ်မှာ မထုတ်ဖြစ်ခဲ့ပါ။
ထို‌ေခတ်‌ေငွတန်ဖိုးဖြင့် ကုန်ကျစရိတ် ကျပ်(၂၀၀၀) လောက်သာရှိသည်။
ပထမဆုံးစီးရီးကို ၁၉၇၁ ခုနှစ် မေလ (၂၇) ရက်နေ့မှာ ထွက်ခဲ့သည်။
ပထမဆုံးစီရီးမှာ သီချင်းမှာ (ဆံရှည်မလေး၊ အားလုံးကချစ်တဲ့သူ၊ အပေါ်ထပ်နဲ့အောက်ထပ်၊ အချစ်ရူးရဲ့စိတ်ကူးယဉ်၊ အာဂျီနိုမိုတို၊ စိတ်တေလေ၊ မူယာမာယာမိုး၊ ရည်းစားများတဲ့သူ၊ အိမ်လိုက်ခဲ့ပါရည်းစားချော) စသည့် သီချင်းတစ်ပုဒ်ချင်း ခေါင်းစဉ်တွေ ပေးထားသည်။
သီချင်းအားလုံး၏ Title ဆိုသည်မှာ မရှိသေးပါ။
ဝေါလ်ရှိများ၊ ပိုစတာများ၊ ပုံနှိပ်မှုများလည်း မရှိသေးပါ။
စီးရီးခွေ စုစုပေါင်း ၁ဝ ခွေကျော် ထွက်ခဲ့သည်။
သူ့၏ အအောင်မြင်ဆုံးနှင့် လူကြိုက်အများဆုံး သီချင်းမှာ အပေါ်ထပ်နဲ့ အောက်ထပ်ဇာတ်လမ်း၊ ယုဇနပင်နဲ့ ဖဲကြိုးဝါ ဖြစ်သည်။
သီချင်းရေးခြင်းကိုလည်း ဝါသနာပါပြီး၊ ဆေးဆိုးပန်းရိုက်မျက်နှာ၊ ပညတ်တော် (၁၀)ပါး၊ ဂေါ်လီမလေး အစရှိသည့် သီချင်းများကို အခြားသူများနှင့် တစ်ဝက်စီ ရေးစပ်ခဲ့သည်။
သူ့၏သီချင်းများသည် အများအားဖြင့် ကော်ပီသီချင်းများ ဖြစ်သည်။
သူသည် အားလပ်ချိန်များတွင် ဂစ်တာတီးပြီး သီချင်းဆိုလေ့ရှိသည်။
သီချင်းများသွင်းပြီး ရန်ကုန်မြို့၊ အနော်ရထာလမ်း၊ လသာလမ်း၊ လမ်းမတော်မှာရှိသော တေးသံသွင်းဆိုင်များတွင် သီချင်းတစ်ပုဒ်ကို (၅၀)ကျပ်၊ သီချင်း(၉)ပုဒ်ကို (၄၅၀)ကျပ်နှင့် တစ်ဆိုင်ဝင် တစ်ဆိုင်ထွက် လည်ရောင်းခဲ့ရသေးသည်။
တက္ကသိုလ်ထွန်းနောင်၊ မင်းမင်းလတ်၊ တက္ကသိုလ် အေးမောင် (ရယ်ဂျီ ဘဦး)၊ သန်းနိုင်၊ မြန်မာပြည်သိန်းတန်၊ လားရှိုး သိန်းအောင်တို့၏ သီချင်းများ ထွက်လာချိန်ကစပြီး အသစ်အသစ်တွေကို တောင့်တနေတဲ့၊ မျှော်လင့်နေတဲ့၊ ခေတ်မီချင်တဲ့ လူငယ်တွေကြားမှာ ရေပန်းစား၊ ထင်ရှားကျော်ကြားလာသည်။
ဆံပင်ရှည်ရှည်၊ ဂျင်းဘောင်းဘီနှင့် ဂစ်တာတီးတဲ့ လူငယ်တွေကို စာနယ်ဇင်းတွေက ဝေဖန်ရှုံ့ချ ကဲ့ရဲ့ခဲ့ကြသည်။
အနောက်တိုင်း သံစဉ်တွေနှင့် အရူးချေးပန်းတေး၊ လမ်းသရဲတေးများဟု ဖြစ်သည်။
ဘယ်လိုပင် ချုပ်ချယ်တားဆီးခဲ့ပေမယ့်၊ လက်ခံအားပေးတဲ့ သူတွေအကြားမှာ ရှင်သန်လာခဲ့တဲ့ ဂီတသစ်ရဲ့ ကာလဟာနှစ်ပေါင်း (၅၀)နှစ် တိုင်ခဲ့ပြီ ဖြစ်သည်။
မင်းမင်းလတ်သည် Heavy Metal, Rock သီချင်းများကို နှစ်ခြိုက်စွာ သီဆိုခဲ့သည်။
Deep Purple၊ Jimi Hendrix၊ Led Zeppelin အစရှိသော အဆိုတော်များ၊ တီးဝိုင်းများကို နှစ်ခြိုက်ခဲ့ဖူးသည်။
Heavy metal ဘိုးအေများဖြစ်သော Black Sabbath၊ Free၊ Iron Butterflyတို့၏သီချင်းများကိုသူပထမဆုံးCopyလုပ်ခဲ့သည်။
တိပ်ခွေalbum cover photo၊တိပ်ခွေalbumတွင်ပါသော fantasy art photo များကို သူပဲပထမဆုံးပြုလုပ်ခဲ့သည်။
သူများတွေက Cliffe Richard၊Elvis Presley၊The Beatlesတို့၏သီချင်းများကိုCopyပြုလုပ်နေချိန်တွင် သူကBBC၊VOA၊Bilboard၊UK Top Chartတို့တွင် Top tenဝင်နေသောSantana၊Down၊Edison Lighthouse၊Three Dogs Nightစသောတီးဝိုင်းသစ်များ၏သီချင်းများကိုCopyလက်ဦးယူကာလုပ်ခဲ့သည်။
CCR(Creedence Cleanwater Revival)သီချင်းများကိုသူပဲပထမဦးဆုံးCopyလုပ်ခဲ့သည်။
နောက်မှလူတိုင်းက CCRမှCCR ဖြစ်လာကြသည်။
တီးဝိုင်းသစ်များ၏သီချင်းသစ်များကိုCopyလုပ်သောကြောင့်သူ့သီချင်းများက အရမ်းခေတ်ရှေ့ပြေးနေပြီး ထိုခေတ်ကမြန်မာပရိသတ်နှင့်သဟဇာတ မတည့်၍မအောင်မြင်သောအခါမျိုးလည်းရှိခဲ့သည်။
သူသည်အမြဲတမ်းတီထွင်ဆန်းသစ်ခြင်သောစိတ်ရှိသူဖြစ်သည်။
သူ့အကျင့်က သူသိပ်ကြိုက်ခဲ့ဖူးတဲ့ အဆိုတော်တွေကို ကြာရင် မကြိုက်တော့ပြန်ဘူး။
ငြီးငွေ့သွားပြန်တယ်။
သူဟာ အမြဲတမ်း တီထွင်ဆန်းသစ်နေချင်တယ်။
အမြဲတမ်းတက်ကြွပြီး သံစဉ်သစ်တွေကို အာရုံဝင်စားတတ်တယ်။
နောက်ပြီး စိတ်အာရုံညောင်းသွားရင် တခြား အသစ်တွေ လုပ်နေပြန်ရော၊ သူများတွေထက် အစောကြီးသီချင်းဆိုခဲ့တယ်။
စတီရီယိုတေးလို့ ဝေါဟာရအမှားကြီးနဲ့ ကင်မွန်းတပ်ခဲ့တဲ့ ဂီတသစ်(ရောခ့်)သီချင်းတွေ ခေတ်စားနေတဲ့အခါ ခေတ်မီသန့်ရှင်းပြီး မြန်မာဆန်တဲ့ ရိုးရာထမင်းဆိုင် ဖွင့်ပြန်ရော၊ နောက်တစ်ခါ ထိုင်းနိုင်ငံကို ထွက်သွားပြီး (၃)နှစ်လောက်အလုပ်သွား လုပ်နေပြန်တယ်။
ပြီးတော့ ပြန်လာပြီး သီချင်းသစ်တွေ ဆိုတယ်။
ဒါပေမယ့် မအောင်မြင်ဘူး။
ဘာလို့လဲဆိုတော့ " သိပ္ပံရုပ်ရုင်ကင်း " လို့ အမည်ပေးထားတဲ့ ဂီတတွေဟာ မြန်မာပရိသတ်နားနဲ့ စိမ်းနေသေးတယ်လေ။
ဒီလိုနဲ့ပဲ လမ်းမတော်၊ လသာလမ်း၊ ကုန်ဈေးတန်း၊ ပန်းဆိုးတန်း၊ ခရစ်လမ်း၊ ဗိုလ်တစ်ထောင် ဘုရားလမ်းမကြီးတွေမှာ ခေါက်ကုလားထိုင်၊ ဝါးထရံကာတားတဲ့ စင်မြင့်ထက်တွေမှာ အပျော်တမ်းလိုက်ဆို နေခဲ့တယ်။
စာရေးဆရာ မင်းမင်းလတ်သည် အဆိုတော်တစ်ဦး ဖြစ်ရုံသာမက စာပေများလည်းရေးသားခဲ့သည်။
လမ်းပေါ်က ဝေါဟာရများ စာအုပ်ကို ထုတ်ခဲ့၏။
မင်းမင်းလတ်ရဲ့ မင်းမင်းလတ် စာအုပ်ထဲတွင် သူ့အကြောင်းကို သူကိုယ်တိုင်ပဲ ရေးခဲ့သည်။
သူ့အကြောင်းကို သူမရှိမှ သူများတွေရေးပါဟု ဆိုခဲ့သည်။
၁၉၇၃ ခုနှစ်တွင် ဇနီး ယမင်းကြိုင်(နေနေလှိုင်းဇင်)နှင့် လက်ထပ်ကာ သားသမီး(၄)ဦးဖြစ်သည့် အဓိက၊ အနဂ္ဂ၊ အမရာ နှင့် အလင်္ကာတို့ကို မွေးဖွားခဲ့သည်။
ဒုတိယသားဖြစ်သော အနဂ္ဂသည် ဖခင်ခြေရာအတိုင်း တေးစီးရီးတွေကို ၂၀၀၀-ခုနှစ်မှ စတင်ထုတ်ခဲ့ရာဟစ်ဟော့ ဂီတ Hip Hop တေးများ သီဆိုပြီး အောင်မြင်နေသူ ဖြစ်သည်။
မင်းမင်းလတ်သည် သီချင်းဆိုခြင်းကို ၁၉၈၆-ခုနှစ် မေဆွိနှင့် တစ်ခြမ်းစီ အခွေထုတ်ပြီး နောက်ပိုင်းမှာ သီချင်းဆက်မဆို ဖြစ်တော့ပါ။
ဘဝနိဂုံး မင်းမင်းလတ်သည် အသက် (၄၈)နှစ်အရွယ် ၁၉၉၇-ခုနှစ်၊ ဩဂုတ်လ၊ ၂၂ရက်နေ့တွင် ရန်ကုန်မြို့၌ ကွယ်လွန်ခဲ့သည်။
သူသည် ဒီနေ့ခေတ် မြန်မာလူငယ်များ လက်ခံနေသော ခေတ်သစ်နိုင်ငံတကာ ဂီတသစ်ကို လမ်းဖောက်ခဲ့သူအဖြစ် ဂီတသမိုင်းတွင် ရှိနေဦးမည်။
သူ့၏ သီချင်းများကို ဇော်ဝင်းထွဋ်မှ ဆေးဆိုးပန်းရိုက်မျက်နှာ စီရီးခေါင်းစဉ်နှင့် မင်းမင်းလတ် အောင်မြင်ကျော်ကြားခဲ့သော သီချင်း ၁၃ ပုဒ်ကို ပြန်ဆိုခဲ့သည်။
ထို့အပြင် အခြား အဆိုတော်များကလည်း သူ့သီချင်းများကို ပြန်ဆိုထားပါသေးသည်။
မင်းမင်းလတ်(သို့မဟုတ်)အနာဂတ်ကိုကြိုသွားချင်တဲ့လူ။
စိုးသိန်း ဩဂုတ်၂၆ ၂၀၁၃။
မင်းမင်းလတ် အမှတ်တရ ရက်သီတင်းပတ်။
မိုးမခ ၃။
မင်းမင်းလတ်နဲ့မင်းမင်းလတ်။
မင်းမင်းလတ်ကိုယ်တိုင်ရေးသည်။
ထွန်းအိန္ဒြာဗိုသည် နာမည်ကြီး အဆိုတော်တစ်ယောက် ဖြစ်ပြီး ရုပ်ရှင်လောကတွင်လည်း အကယ်ဒမီရ သရုပ်ဆောင် တစ်ဦးဖြစ်သည်။
မွေးချင်းမောင်နှမ သုံးဦးရှိပြီး ဒုတိယမြောက်(အလတ်) ဖြစ်သည်။
သူ၏ အမျိုးသားမှာ ကိုအောင်မင်းထွန်းဖြစ်ပြီး သားတစ်ယောက် ရှိသည်။
အကယ်ဒမီဆုများ ၁၉၉၉−ခုနှစ်တွင် နှောင်းတမြေ့မြေ့ ၂၀၀၃−ခုနှစ်တွင် အမေ့နို့ဖိုး ၂၀၀၅−ခုနှစ်တွင် မိုးကုတ်စက်ဝိုင်းကိုကျော်လွန်၍ တေးစီးရီးများ မင်းအတွက်ပဲ နားလည်သင့်ပြီ အိပ်မက်ညများ ဆိုရင် ၁၉၉၉ ရည်းစားဦး ဆန္ဒရှိတဲ့ အဟောင်းများ နေရာလေးတစ်ခု နှစ်ယောက်မရှိဘူး တမ်းတနေဆဲ ဒိုင်ယာရီ Live Show 1 ဒိုင်ယာရီ Live Show 2 ကိုးကား ပြင်ပလင့်ခ်များ last.fm ဝက်ဘ်ဆိုဒ်ရှိ ထွန်းအိန္ဒြာဗိုစာမျက်နှာ Category:မြန်မာ အမျိုးသမီး ရုပ်ရှင်သရုပ်ဆောင်များ Category:မြန်မာ အမျိုးသမီး အဆိုတော်များ ကဏ္ဍ:မြန်မာ့ ရုပ်ရှင် ထူးချွန်ဆုရှင်များ။
ထားသည် ဆရာရွှေတိုင်ညွန့်၏ သားသမီးများထဲမှ အငယ်ဆုံးဖြစ်ပြီးအမည်ရင်းမှာ တင်တင်အေး ဖြစ်သည်။
ထား၏ အဖိုးဖြစ်သူမှာ ရှေးခေတ် ဟာသ ပညာရှင် လူရွှင်တော်ကြီးဦးကျင်ခဲဖြစ်ပြီး အဘေးဖြစ်သူမှာလည်း တေးရေးစာဆိုတော်ကြီး ဦးလန်းဖြစ်သည်။
အဆိုတော် ထား၏ သားများဖြစ်သည့် ဇော်မျိုးထွဋ် (Emperor တေးဂီတ အဖွဲ့)နှင့် အဆိုတော် ဇော်ဝင်းထွဋ်တို့သည်လည်း နိုင်ငံကျော် ရော့ခ်တေးဂီတ အဖွဲ့နှင့် Rock Star အဆိုတော်များ ဖြစ်ကြသည်။
ခေတ်ဟောင်း လူရွှင်တော်ကြီး ဦးကြင်ခဲမှ စတင် သန္ဓေ တည်ခဲ့သော အနုပညာသွေး စီးဆင်းမှုသည် သားသမီး၊ မြေးမြစ် တင်မက တီဖြစ်သည့် အီတိုး အထိပင် ရှင်သန် စီးဆင်းလျက် ရှိသည်။
အဆိုတော် ထားသည် ၁၉၄၁ ခုနှစ် ဇန်နဝါရီလတွင် အဖေ ရွှေတိုင်ညွန့် နှင့် အမိ ဒေါ်တင်စိန်တို့မှ ကြည့်မြင်တိုင်၊ ထီးတန်း ဈေးကလေးရပ်၌ မွေးဖွားလေသည်။
ထားတွင် သားချင်းလေးဦး ရှိသည်။
အကိုကြီး ဂီတစာဆို ကိုမျိုးဆက်၊ လူရွှင်တော် ကိုတိုင်းကျော်၊ မရင်မြနှင့် ထားတို့ဖြစ်သည်။
၁၉၅၈ ခုနှစ်မှစတင်၍ ဂီတနယ်သို့ ရောက်ရှိခဲ့သည်။
အကိုဖြစ်သူ အဆိုတော် ဂီတစာဆို ကိုမျိုးဆက်၏ တိုက်တွန်းအားပေးကူညီမှုဖြင့် တေးနုဝေ တူရိယာအဖွဲ့တွင် စတင်အသံ လွှင့်ခဲ့သည်။
ထိုမှတစ်ဆင့် အောင်မြင်ကျော်ကြားသော အဆိုတော်တစ်ဦး ဖြစ်လာခဲ့လေသည်။
ထား၏ဆရာမျာမှာ ဂီတစာဆို ကိုမျိုးဆက်၊ ဗိုလ်ကလေးတင့်အောင်၊ ဂီတလုလင် မောင်ကိုကိုနှင့် အဆိုတော်ကြီး ကိုမင်းနောင်တို့ ဖြစ်ကြသည်။
ထား ဟူသောနာမည်ကိုလည်း ဗိုလ်ကလေးတင့်အောင် နှင့် ကိုမင်းနောင်တို့မှ ပေးခဲ့ခြင်း ဖြစ်လေသည်။
ထားသည် ရေဒီယိုဓာတ်ပြား၊ ရုပ်ရှင်နောက်ခံတေးနှင့် တေးစီးရီးခွေများကို အသံသွင်းခဲ့ပြီး အောင်မြင်ကျော်ကြားသော အဆိုတော်တစ်ဦး ဖြစ်လေသည်။
ထား၏ ရုပ်ရှင်နောက်ခံတေးအစသည် “လကျာ်မင်းထင်” ဇာတ်ကားမှ အဆိုတော်ကြီး ကိုမင်းနောင်နှင့်အတူ သီဆိုခဲ့သော သီချင်းဖြစ်သည်။
ထား၏ အောင်မြင်ကျော်ကြာသော တေးအချို့ကို ဖော်ပြရလျှင် “မွန်တို့ဌာနီ” “နက်ဖန်သို့မဟုတ် ဘယ်သောအခါ” “မုန်းဆက်မရွယ်” “သံသရာတကွေ့ဝယ်” တို့ဖြစ်သည်။
မဟာဂီတနှင့် ခေတ်ဟောင်းတေးများကိုလည်း စဉ်ဆက်မပြတ် လေ့လာလျက်ရှိပြီး ဖခင်ဖြစ်သူ ဆရာကြီး ရွှေတိုင်ညွှန့် သီချင်းများကို ပြန်လည်ထုတ်ဝေရန် ကြိုးစားစီစဉ်နေကြောင်း သိရှိရသည်။
ထားသည် အဆို၊ အက၊ အရေး၊ အတီးပြိုင်ပွဲ၏ ဗဟိုဒိုင် အဖြစ်လည်းကောင်း၊ မြန်မာ့အသံ၊ ခေတ်ပေါ်တေးဂီတ စိစစ်ရေးအဖွဲ့ဝင်အဖြစ်လည်းကောင်း၊ မြန်မာနိုင်ငံ ဂီတအစည်းအရုံးတွင် စည်းရုံးရေးမှူးအဖြစ် လည်းကောင်း ဆောင်ရွက်လျက်ရှိသည်။
နိုင်ငံတော်မှချီးမြှင့်သည့် လူမူထူးချွန်တံဆိပ် (ပထမအဆင့်) ကို ၂၀၀၄ ခုနှစ်တွင် ရရှိခဲ့သည်။
၁၉၆၀-ခုနှစ်တွင် သွေးလှူဘဏ် ဆရာဝန်ကြီး ဒေါက်တာ ကြည်ခင်နှင့် အိမ်ထောင်ကျသွားပြီး ခင်ပွန်းသည်က မုံရွာ ဆေးရုံ ပြောင်းရွှေ့ကာ လိုက်ပါသွားရ၍ အနုပညာ လုပ်ငန်းနှင့် အဆက်အသွယ် ပြတ်သလို ဖြစ်သွားခဲ့သည်။
မုံရွာနှင့် မန္တလေးတွင် တော်တော်ကြာနေသွား၍ သီချင်းနှင့် အဆက်ပြတ်သလို ဖြစ်သွားခဲ့သည်။
သားနှစ်ယောက် မွေးဖွားခဲ့သည်။
ဇော်မျိုးထွဋ် နှင့် ဇော်ဝင်းထွဋ် တို့ဖြစ်သည်။
သားဖြစ်သူ ဇော်ဝင်းထွဋ်မှာ ယနေ့စတီရီယိုလောကတွင် နာမည်ကြီး အဆိုတော်အဖြစ် အောင်မြင် ထင်ရှားနေသူဖြစ်သည်။
ထို့နောက် ရန်ကုန်သို့ ပြောင်းလာသောအခါ အနုပညာလုပ်ငန်း ဖြစ်သော သီချင်းများကို ပြန်လည်သီဆိုဖြစ်တော့သည်။
ထားသည် အဆိုထက် အတီးနှင့် အရေးကို ပိုပြီး ဝါသနာ ပါခဲ့သည်ဟု ဆို၏။
ယခုအခါ ခြံအမှတ်(၉)၊ နဝဒေးလမ်း၊ မရမ်းကုန်းမြို့နယ်တွင် မိသားစုများနှင့် ကျန်းမာစွာနေထိုင်လျက် ရှိသည်။
မြန်မာညွန့် တူရိယာ အဖွဲ့နဲ့ “ကြိုးကြီးချိတ်“ သီချင်း။
ကေသီပန် အဖွဲ့နဲ့ ဆိုတော့ “မေတ္တာနုနု စေလိုသူ“ တို့၊ “နက်ဖြန် သို့မဟုတ် ဘယ်သောအခါ“ စသည့်သီချင်းများ ဖြစ်သည်။
ငယ်ဆရာဖြစ်သော ဗိုလ်ကလေးတင့်အောင် မှ “ထား“ဟု မှည့်ထားခြင်း ဖြစ်သည်။
နောက်ပိုင်းတွင် ထားသည် ရုပ်ရှင်သီချင်း အတော်များများကိုသီဆိုခဲ့သည်။
ထားသီချင်းများအား အများဆုံး ရေးသီပေးသော ဂီတစာဆိုမှာ စန္ဒရားချစ်ဆွေ ဖြစ်သည်။
ကိုလေးညွန့်၊ ဗိုလ်ကလေး ဦးတင့်အောင်နှင့် ဂီတလုလင် မောင်ကိုကိုတို့ရေးသားသော ရုပ်ရှင်နောက်ခံသီချင်းများကို သီဆိုခဲ့သည်။
ပေဖူးလွှာ မဂ္ဂဇင်း (၂၀၀၉-ခု၊ အောက်တိုဘာလ) ကိုးကား Category:မြန်မာ အမျိုးသမီး အဆိုတော်များ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:မွေးဖွားခုနှစ် မသိရှိရသူများ (သက်ရှိထင်ရှားပုဂ္ဂိုလ်များ)။
ဒွေး (၇ မေ ၁၉၆၆ – ၁၁ ဇူလိုင် ၂၀၀၇) သည် မြန်မာနိုင်ငံသား ရုပ်ရှင်သရုပ်ဆောင်နှင့် အဆိုတော်တစ်ဦး ဖြစ်သည်။
အမည်ရင်းမှာ ထင်လင်း (ခ) သားကြီး ဖြစ်သည်။
အစောပိုင်းဘဝနှင့် ပညာရေး ဒွေးကို အဖ ဦးတင်ထွန်းမောင်နှင့် အမိ ဒေါ်အေးအေးသင်းတို့က ရန်ကုန်မြို့တွင် မွေးဖွားခဲ့ပြီး မွေးချင်းများအနက် သားဦးဖြစ်သည်။
Y.I.T (ယခု ရန်ကုန်နည်းပညာတက္ကသိုလ်) မှ လျှပ်စစ်အင်ဂျင်နီယာဘွဲ့ ရရှိခဲ့သည်။
ဘွဲ့မရမီကတည်းက အနုပညာလောကသို့ ဝင်ရောက်ခဲ့သည်။
အနုပညာခရီး အဆိုတော်တစ်ဦး ဖြစ်လိုခဲ့သော်လည်း ဦးလေးဖြစ်သူ အကယ်ဒမီ ကျော်ဟိန်း၏ လမ်းညွှန်မှုဖြင့် ရုပ်ရှင်လောကသို့ ရောက်ရှိခဲ့သည်။
ပထမဆုံးအနေဖြင့် ၎င်း၏အမည်ရင်း "ထင်လင်း" ဖြင့် ရုပ်ရှင်ရိုက်ကူးခဲ့သည်။
၁၉၉၃ ခုနှစ်တွင် ဒါရိုက်တာ ကျော်ဟိန်း၏ မူးယစ်ဆေးဝါးပညာပေး ဗီဒီယိုဇာတ်ကား "ဒုက္ခကို အရောင်ဆိုးတယ်" နှင့် ရုပ်ရှင်ကား "ဝေလည်းမွှေး၊ ကြွေလည်းမွှေး" တို့ဖြင့် ပရိသတ်အကြား လူသိများလာပြီး စတင်အောင်မြင်ခဲ့သည်။
ထိုအချိန်မှစ၍ "ဒွေး" ဟူသော အမည်ဖြင့် လူသိများခဲ့သည်။
ဒွေးသည် ဗီဒီယိုဇာတ်ကားနှင့် ရုပ်ရှင်ကားများစွာကို ရိုက်ကူးခဲ့ပြီး မြန်မာ့ရုပ်ရှင်လောက၏ ထိပ်တန်းမင်းသားတစ်ဦး ဖြစ်လာခဲ့သည်။
၁၉၉၇ ခုနှစ်တွင် "အမေ့ခြေရာ" ဇာတ်ကားဖြင့် အမျိုးသားဇာတ်ဆောင်ဆု (အကယ်ဒမီ) ကို ရရှိခဲ့သည်။
ရုပ်ရှင်နှင့် ဗီဒီယိုကားများအပြင် ကြော်ငြာများစွာကိုလည်း ရိုက်ကူးခဲ့သည်။
ဂီတလောကတွင်လည်း အောင်မြင်ခဲ့ပြီး သီချင်း ၃၀ ကျော် သီဆိုခဲ့သည်။
၎င်း၏ တစ်ကိုယ်တော် အယ်လ်ဘမ်မှာ "ထွန်းလင်းခွင့်ပေးပါ" ဖြစ်ပြီး အတွဲခွေများနှင့် လူစုံတေးစီးရီးများတွင်လည်း ပါဝင်ခဲ့သည်။
ဒါရိုက်တာအဖြစ် နောက်ဆုံးရိုက်ကူးခဲ့သော ဇာတ်ကားမှာ "နှင်းဆီမိုးတိမ်" ဖြစ်သည်။
ကွယ်လွန်ချိန်တွင် ဒါရိုက်တာ ချိုတူးဇော် ရိုက်ကူးနေသည့် "ကမ္ဘာတစ်ခြမ်းည" ဇာတ်ကားကို နောက်ဆုံး ရိုက်ကူးလက်စ ဖြစ်သည်။
ကိုယ်ပိုင်ဘဝ ဒွေးသည် မပပဝင်း (ခ) မမိုးမိုးနှင့် အိမ်ထောင်ကျခဲ့သည်။
ဘဝနိဂုံး ဒွေးသည် ၂၀၀၇ ခုနှစ် ဇူလိုင်လ ၁၁ ရက် (ဗုဒ္ဓဟူးနေ့) ညနေ ၅ နာရီတွင် ရန်ကုန်မြို့၊ ရန်ကင်းမြို့နယ်၊ ဘောက်ထော်၊ အမှတ် (၃၄) (စီ)၊ အေးသာယာလမ်းရှိ နေအိမ်၌ နှလုံးရောဂါဖြင့် ရုတ်တရက် ကွယ်လွန်ခဲ့သည်။
ကွယ်လွန်ချိန်တွင် အသက် ၄၂ နှစ် ရှိပြီဖြစ်သည်။
ဇူလိုင် ၁၃ ရက်နေ့ နံနက် ၄ နာရီတွင် နေအိမ်၌ သံဃာတော်များထံမှ သီလခံယူကာ ရေစက်ချ အမျှဝေခဲ့ပြီး နံနက် ၅ နာရီတွင် ရေဝေးအအေးတိုက်မှတစ်ဆင့် ရေဝေးသုဿန်၌ မီးသင်္ဂြိုဟ်ခဲ့သည်။
ဒွေး၏ အရိုးပြာကို ပြန်လည်သယ်ဆောင်ကာ ချောင်းဝဘုန်းကြီးကျောင်း၌ လွမ်းစေတီ တည်ထားခဲ့သည်။
ချောင်းဝဘုန်းကြီးကျောင်းရှိ အကယ်ဒမီကျောင်း၌ ဒွေး၏ ပုံတူရုပ်တုနှင့် ၎င်းရရှိခဲ့သော အကယ်ဒမီရွှေစင်ဆုကို အမှတ်တရ ထားရှိထားသည်။
သတိပြုဖွယ်ရာမှာ ၎င်း၏ ဦးလေးဖြစ်သူ ဆရာတော် ဦးကိတ္တိသာရ (မင်းသားကြီး ကျော်ဟိန်း) သည်လည်း ၂၀၂၀ ပြည့်နှစ် ဇူလိုင်လ ၁၁ ရက်နေ့တွင် ပျံလွန်တော်မူခဲ့ရာ၊ ၎င်းတို့နှစ်ဦး ကွယ်လွန်သည့် နေ့ရက်နှင့် လသည် တိုက်ဆိုင်နေသည်။
ပန်းချီလက်ရာ ဒွေးမကွယ်လွန်မီ ရေးဆွဲခဲ့သော ပန်းချီလက်ရာများကို ၎င်းကွယ်လွန်ခြင်း (၂) နှစ်ပြည့် အမှတ်တရအဖြစ် ၂၀၀၉ ခုနှစ် ဇွန်လ ၁ ရက်နေ့မှ ၅ ရက်နေ့အထိ ရန်ကုန်မြို့၊ ၃၄ လမ်းရှိ Azada ခန်းမ၌ ပြသရောင်းချခဲ့သည်။
ဒွေး၏ ပန်းချီလက်ရာ ၁၁ ကားကို ပြသခဲ့ပြီး ရရှိသော ရန်ပုံငွေများကို စာနယ်ဇင်းရန်ပုံငွေအဖြစ် လှူဒါန်းခဲ့သည်။
ရရှိခဲ့သော ဆုများ +နှစ်ဆုအမျိုးအစားရုပ်ရှင်အမည်ရလဒ်၁၉၉၇မြန်မာ့ရုပ်ရှင်ထူးချွန်ဆုအကောင်းဆုံးအမျိုးသားဇာတ်ဆောင်ဆုအမေ့ခြေရာ ကိုးကား Category:မြန်မာ ရုပ်ရှင် ဒါရိုက်တာများ Category:မြန်မာ အမျိုးသား အဆိုတော်များ Category:မြန်မာ အမျိုးသား ရုပ်ရှင်သရုပ်ဆောင်များ ကဏ္ဍ:မြန်မာ့ ရုပ်ရှင် ထူးချွန်ဆုရှင်များ။
နွဲ့ယဉ်ဝင်း (၁၉၄၅ ဖွား) သည် မြန်မာနိုင်ငံမှ အဆိုကျော် တစ်ဦးဖြစ်သည်။
တက္ကသိုလ်ဆရာမတစ်ဦးလည်းဖြစ်ပြီး “တက္ကသိုလ်က သီချင်း ဆိုကောင်းတဲ့ ဆရာမ” ဟူ၍ လူအများ စိတ်ဝင်စားခြင်းခံရသည်။
နာမည်ရင်းမှာ ဂျွိုက်(စ်)ဝင်းဖြစ်သည်။
ခရစ်ယာန် ဘာသာ ကိုးကွယ်သည်။
ငယ်ဘဝ မိဘများမှာ ဦးမင်းဆွေ(ဦးဝင်းမောင်) နှင့် ဒေါ်တင်တင်လှ(ဂက်တီ)တို့ဖြစ်သည်။
၁၉၄၅ ခုနှစ် ဧပြီလ ၂၃ ရက်နေ့တွင် မွေးဖွားသည်။
နွဲ့ယဉ်ဝင်း တွင် မွေးချင်း(၅) ယောက် ရှိသည်။
အဖေအမည် ဦးဝင်းမောင်ကြောင့် ဂျိုက်(စ်)ဝင်းဖြစ်လာသည်။
အဖေမှာ စစ်ကိုင်းမှဖြစ်သည်။
အမေမှာ ကပြားဖြစ်သည်။
မိဘများမှာ ငယ်သူဘဝမှာပင် အိမ်ထောင်ကျခဲ့ကြသည်။
အဖေမှာ၁၉နှစ်၊အမေမှာ၁၆နှစ်နှင့်ခိုးရာပြေးကြသည်။
စစ်ပြီးသွားသောအခါကျောင်းများမဖွင့်သေး။
ထိုအချိန်၌သူတို့မှာ ၁၀တန်းပင်မအောင်သေး။
နောက်မှအ​ဖေမှာ ပညာဝန်ထောက်ဖြစ်လာသည်။
ပညာရေး အသက် ၃ နှစ် အထိ မွေးရပ်ဇာတိ စစ်ကိုင်း တွင်ပင် ဖြတ်သန်းခဲ့သည်။
ယင်းနောက် ရန်ကုန်မြို့ သို့ မိဘများနှင့်အတူ ပြောင်းရွှေ့လာကာ စိန့်ဖရန့်စစ် (ယခု အ.ထ.က (၄) တာမွေ)အမျိုးသမီးကျောင်း တွင် သူငယ်တန်းကနေ ၄ တန်းအထိ တက်ရောက် သင်ကြားခဲ့သည်။
ငယ်စဉ်ကတည်းက ပညာရေးတွင် ထူးချွန်သည်။
ယင်းနောက် ၅တန်းကျောင်းသူဘဝ မှ စပြီး စိန့်ဖလောမီးနား( ယခု အ.ထ.က(၂) စမ်းချောင်း)သို့ ပြောင်းရွှေ့ တက်ရောက်သည်။
၁၀တန်းအထိ ယင်းကျောင်းကိုပင် တက်ခဲ့သည်။
ဆေးကျောင်း သို့ တက်ရောက်ရန် အဆင့်မီသော်လည်း သူမသည် အင်္ဂလိပ်စာဘာသာရပ်ကို ပင် ရွေးချယ်ခဲ့သည် ရန်ကုန်တက္ကသိုလ် မှနေ၍ ၁၉၆၇ ခုနှစ်တွင် အင်္ဂလိပ်စာမေဂျာ ဖြင့် ဘွဲ့ရသည်။
ဘွဲ့ရသည့် နှစ် မှာပင် တက္ကသိုလ်ဆရာမ အဖြစ် အလုပ်ဝင်သည်။
ယင်းနောက် မန္တလေးတက္ကသိုလ် ထိုမှတဆင့် ရန်ကုန်ပညာရေးတက္ကသိုလ် စသည်ဖြင့် ပြောင်းရွှေ့ တာဝန်ထမ်းဆောင်သည်။
၁၉၇၃ ခုနှစ် တွင် မာစတာဘွဲ့ ရရှိသည်။
နွဲ့ယဉ်ဝင်း ဖြစ်လာပုံ ဂျွိုက်(စ်)ဝင်းဆိုသည့် နာမည်ကို တက္ကသိုလ်မှ ဆရာမ လုပ်သောအချိန်ထိ အသုံးပြုခဲ့သည်။
အင်္ဂလိပ် မေဂျာ ဒုတိယနှစ်လောက်တွင်သီချင်းစဆိုခဲ့သည်။
ထိုစဉ်တွင် ဂျွိုက်(စ်)ဆိုသော နာမည်မှာ မြန်မာစာဖြင့်ပေါင်းလျှင် “ဂငယ်၊ ယပင်း၊ ဝဆွဲ၊ လုံး ကြီးတင်၊ တစ်ချောင်းငင်၊ ကသတ်၊ စသတ်” ဂျွိုက်(စ်) ဖြစ်သည်။
မြန်မာလို နှင့် အင်္ဂလိပ်လို အသံထွက်သည် အနည်းငယ် ကွာခြားသည်။
ရေးသည့် နေရာတွင် လည်း မတူချေ။
ထို့ကြောင့်သီချင်း စဆိုသော အချိန်တွင် ဂျွိုက်(စ်)ဝင်း နှင့် အဆင် မပြေ၊မြန်မာ လူမျိုးနားထဲ တစ်မျိုးဖြစ်နိုင်မည် ထင်၍ ဂီတစာဆို ကိုမြတ်လင်း ထံသွားကာ "ဝင်း” ပါလျှင်ပြီးရောဆိုပြီး မြန်မာ နာမည်လေး တစ်ခု ရွေးခိုင်းသည်။
ကိုမြတ်လင်းမှ မွေးနံမမေးဘဲ "နွဲ့ယဉ်ဝင်း"ဟု ပေးလိုက်သည်။
တနင်္လာသမီးအား "နွဲ့ယဉ်ဝင်း" ဆိုသော စနေနံ နှင့် ဗုဒ္ဓဟူးနံ တွဲပြီး ပေးလိုက်သည်။
ထိုစဉ်မှစကာ၎င်းအမည်ဖြင့် အောင်မြင်ခဲ့သည်။
အဆိုတော်ဘဝဖြတ်သန်းမှု ၁၉၆၁ ခုနှစ်ကတည်းက အင်္ဂလိပ်ပိုင်း အစီအစဉ် Verity Show များတွင် အင်္ဂလိပ်သီချင်းများ စဆိုခဲ့သည်။
၁၉၆၄ ခုနှစ် တက္ကသိုလ်ဒုတိယနှစ်တွင် ဂီတစာဆို ကိုမြတ်လင်း ရေးသည့် “ပန်းကမ္ဘာ မျှော်စင်” သီချင်း ဖြင့် အဆိုတော်လောက ထဲ စတင်ဝင်ရောက်ခဲ့သည်။
အစပိုင်းတွင် အင်္ဂလိပ်ပိုင်းကိုသာ အဓိကထား ဆိုနေကြဖြစ်၍ မြန်မာ စကားလုံးအသံ ပီပီပြင်ပြင် ဆိုနိုင်မှု အခက်အခဲနှင့် ကြုံတွေ့ခဲ့ရသည်။
သူမသည် မြန်မာသံ အဆိုတော်များဖြစ်ကြသည့် တင်တင်မြ၊ တင်တင်လှ၊ ချိုပြုံးတို့ ၏ ဆိုဟန်များကို ကြိုက်နှစ်သက်သည်။
မြန်မာသံ နှင့် ပတ်သတ်ပြီး ပထမဦးဆုံး လက်တွဲခဲ့သည့် အဖွဲ့မှာ “မေတ္တာရိပ်မြုံ” တေးဂီတအဖွဲ့ ဖြစ်သည်။
မေတ္တာရိပ်မြုံ ဦးမျိုးကြည် သည် သူ့ ဖခင်၏ မိတ်ဆွေဖြစ်သည်။
ပထမဦးဆုံးသီဆိုသည့် မြန်မာသံ “ပန်းကမ္ဘာ မျှော်စင်” သီချင်းဖြင့် ဓာတ်ပြားရပြီး မြန်မာ့အသံ မှ တစ်ခါတည်း လွှင့်ခွင့်ရကာ ဂီတ လောကထဲ ရောက်လာသည်။
မိသားစုဘဝ သူသည် အိမ်ထောင်သည် တစ်ဦးဖြစ်ပြီး သား ၂ဦး၊သမီး ၂ဦး ရှိသည်။
ဂီတမျိုးဆက်သစ် အနေဖြင့် သားကြီး ဖြစ်သူ မျိုးမြင့်ဝင်း သည် မျိုးမျိုး အမည်ဖြင့်လည်းကောင်း၊ သမီးဖြစ်သူ သံသာဝင်း သည် သံသာဝင်း အမည်ဖြင့် လည်းကောင်း ဂီတလောက ထဲ ဖြတ်သန်းနေသည်။
အဆိုတော် အနဂ္ဂ မှာ သံသာဝင်း၏ ခင်ပွန်း ၊ နွဲ့ယဉ်ဝင်း ၏ သမက် ဖြစ်သည်။
အောင်မြင်ခဲ့သည့် တေးသီချင်းများ မေမြို့ သို့မဟုတ် ပြင်ဦးလွင် “ပန်းကမ္ဘာမျှော်စင်” “ချစ်သူတို့ ဘဝဝယ်” “တစ်လုံးနှစ်လုံး စာစီကုံး” “မေတ္တာပန်းများ ချွေခူးထား တယ်” “မောင်မောင့် အပေါ်ထားတဲ့ မေတ္တာ” “ရွှေလှေခါးလေး ခင်းပေးမယ်” ပေဖူးလွှာ ရသစုံမဂ္ဂဇင်း အတွဲ(၁)၊ အမှတ်(၅)၂၀၁၀၊ ဇန္နဝါရီလ ကိုးကား Category:မြန်မာ အမျိုးသမီး အဆိုတော်များ။
ဖိုးသောကြာသည် မြန်မာနိုင်ငံသား သရုပ်ဆောင်တစ်ဦးဖြစ်ပြီး အဆိုတော်၊ ရုပ်ရှင်မင်းသား၊ စာရေးဆရာသုမောင်၏ သားဖြစ်သည်။
ဖိုးသောကြာကို ၁၉၈၂-ခုနှစ်တွင် ဦးသုမောင်နှင့် ဒေါ်အေးအေးမေ (အေးဘုံ)တို့မှ ရန်ကုန်မြို့တွင် မွေးဖွားခဲ့သည်။
နာမည်အရင်းမှာ မောင်သောကြာဖြစ်သည်။
မွေးချင်းလေးဦးအနက် ဒုတိယမြောက် ဖြစ်သည်။
သုမောင် ရိုက်ကူးသော ဆို၊ က၊ ရေးတီး ဂုဏ်ပြုဇာတ်လမ်း စိန်ခြယ်ဖျာ ရောင်လင်း ရုပ်ရှင်ကားတွင် ပါဝင်သရုပ်ဆောင်ပြီး ရုပ်ရှင်အနုပညာ လောကထဲသို့ ဝင်ရောက်လာခဲ့သည်။
ဖြူဖြူကျော်သိန်း သည် မြန်မာအမျိုးသမီး အဆိုတော်တစ်ဦးဖြစ်ပြီး သူမ၏ ဖျော်ဖြေမှုစတိုင်နှင့် ဝတ်စားဆင်ယင်မှုများကြောင့် ထင်ရှားသည်။
သူမသည် ၂၀၀၈ ခုနှစ်တွင် ယူနီဆက်(ဖ်) ထင်ပေါ်သူ သံတမန်အဖြစ် ခန့်အပ်ခံခဲ့ရသည်။
ဖြူဖြူကျော်သိန်းကို ဧပြီလ ၂၂ရက်နေ့တွင် ဖခင်ဦးကျော်သိန်း (ညွှန်မှူး(ငြိမ်း) သမဝါယမဝန်ကြီးဌာန)နဲ့ မိခင် ဒေါ်တင်တင်ကြည် (လက်ထောက် ကထိက(ငြိမ်း)စီးပွားရေးတက္ကသိုလ်) တို့က ရန်ကုန်အမျိုးသမီး ဆေးရုံကြီးတွင် မွေးဖွားခဲ့သည်။
အစ်မဖြစ်သူ ညိုညိုသိန်းနှင့် ခုနစ်နှစ်ကွာခြားသည်။
မိခင်ဖြစ်သူက တက္ကသိုလ်ဆရာမ တစ်ဦးဖြစ်သဖြင့် မိခင်နှင့်အတူ ရန်ကုန်မြို့တွင် ကြီးပြင်းခဲ့သည်။
သူငယ်တန်းနှင့် ဒုတိယတန်းကို အ. မ. က (၁၆) စမ်းချောင်း တွင် တက်ရောက်ခဲ့ပြီး တတိယတန်း မှ ဒသမတန်းပညာ အောင်မြင်သည်အထိ ပညာရေးတက္ကသိုလ် လေ့ကျင့်ရေးကျောင်း (TTC) ကမာရွတ်တွင် တက်ရောက်ခဲ့သည်။
ဖြူဖြူကျော်သိန်းသည် ဆေးတက္ကသိုလ်(၁) ရန်ကုန်မှ ဆရာဝန်ဘွဲ့ ရရှိခဲ့သည်။
၂၀၀၃ ခုနှစ်တွင် ပထမဆုံးသီချင်းခွေ လုံးဝမသက်ဆိုင်တော့ပါ ကို ဖြန့်ချိခဲ့သည်။
သူမသည် မြန်မာနိုင်ငံ ဂီတအစည်းအရုံး၏ အတွင်းရေးမှူးလည်း ဖြစ်သည်။
ထွက်ရှိခဲ့သော တေးစီးရီးခွေများ လုံးဝမသက်ဆိုင်တော့ပါ (၂၀၀၃) ချစ်သူအမုန်း ကျိန်စာ (၂၀၀၇) Memoir of a Diva (၂၀၁၁) "Damsel in distress" (၂၀၁၃) "Thou shalt be remembered" (၂၀၁၅) "April Fool (mini-album)" (၂၀၁၆) ကိုးကား Category:မြန်မာ အမျိုးသမီး အဆိုတော်များ Category:မြန်မာ ဆရာဝန်များ Category:မြန်မာခရစ်ယာန်များ Category:၁၉၈၁ မွေးဖွားသူများ Category:သက်ရှိထင်ရှားပုဂ္ဂိုလ်များ။
100px|မန္တလေး အမျိုးသား ကဇာတ်ရုံ ရှေ့ရှိ လေဘာတီ မမြရင် ရုပ်တု လေဘာတီမြရင် (၁၉၀၄–၁၉၄၅) သည် ၂၀ ရာစု အစောပိုင်း မြန်မာနိုင်ငံ၏ နာမည်ကျော် အငြိမ့်မင်းသမီးနှင့် ဓာတ်ပြားအဆိုတော် ဖြစ်သည်။
ဘဝ လေဘာတီမမြရင်ကို ဖခင် မင်းသား ဦဖိုးသစ်နှင့် မိခင် မင်းသမီးဒေါ်ဉာဏ်ယုံတို့မှ ၁၂၆၆ (၁၉၀၄) ခုနှစ်တွင် သာစည်နယ် ရွှေဖလားကန်ရွာ၌ မွေးဖွားခဲ့သည်။
ဇာတိရပ်ရွာ၌ မိဖများနှင့် နေစဉ်က တောင်သူလယ်သမား အလုပ်နှင့် ကြီးပြင်းခဲ့ဟန် တူသည်။
"ထမီကလေး တိုတိုဝတ်ကာ၊ ကျွန်မငယ်စဉ်အခါ၊ လူထဲမဝင်သေးတော့ အလှအပြင်အဆင်ချာ၊ မယ်ရင် ကုန်ကုန်ပြောမယ်၊ တော်သက်သက်မို့၊ ဘယပ်ဒွါဒယာ ရွှံ့တွေ ကပ်စီးကပ်စီး ပုတီးလုပ်ကာ ဆွဲတတ်ကာ၊ ဒေါ်လာပြားတွေ ၁၅ ပြားလောက် ဆွဲတတ်တာ၊ ကိုကိုတို့က မြှောက်စားပေမဲ့ ဟိုတုန်းကလောက် မပျော်ပါ" ဟု သူကိုယ်တိုင် သီဆိုခဲ့သော 'ရွှေပြည်စိုး' သီချင်းအရ သူ၏ ငယ်စဉ် ဘဝကို သိသာလေသည်။
မမြရင်သည် အသက်၂၀အရွယ်၌ မန္တလေးမှ သူဌေးသား ဦးမောင်ကလေး (သီရိပျံချီ) နှင့် အိမ်ထောင်ကျသည်။